Ted Cruz

Rafael Edward «Ted» Cruz (født 1970) er en amerikansk republikansk politiker. Han har representert delstaten Texas i Senatet siden 3. januar 2013.

 Personlig 
Cruz ble født i Calgary i Canada, hvor foreldrene, Eleanor Darragh og Rafael Cruz, arbeidet i oljeindustrien.Ryan Lizza (19. november 2012): The Party Next Time. The New Yorker. Faren var cubansk innvandrer som hadde flyktet under den cubanske revolusjon. Moren var født og oppvokst i Delaware, og var av irsk og italiensk avstamning. Foreldrene flyttet tilbake til Houston, hvor de begge hadde gått på college, da sønnen var fire år gammel. Ted Cruz er sørstatsbaptist.

 Tidlig karriere 
Cruz var riksadvokat i Texas 2003–2008, og ble således den yngste riksadvokaten i USA og den lengstsittende i Texas. Han har bakgrunn som advokat og partner i advokatfirmaet Morgan, Lewis & Bockius LLP. Cruz har tidligere hatt ledende stillinger i Federal Trade Commission og Justisdepartementet, og var i årene 2004–2009 professor II i rettsvitenskap ved University of Texas. Han var innenrikspolitisk rådgiver for senere president George W. Bush foran presidentvalget i 2000. Cruz har bachelorgrad med laud fra Princeton University fra 1992 og kandidatgrad med laud i rettsvitenskap fra Harvard Law School fra 1995. I studietiden var han redaktør i Harvard Law Review.

 Senatet 
Cruz ble i 2012 nominert som republikansk kandidat til Kay Bailey Hutchisons ledige plass i Senatet, etter å ha vunnet over viseguvernør David Dewhurst med 57 % av stemmene i primærvalget. Cruz' kandidatur ble støttet av Tea Party-bevegelsen og Republican Liberty Caucus.AP (31. juli 2012): Tea Party darling Cruz wins Tex. senate primary. CBS News. I senatsvalget vant Cruz mot demokraten Paul Sadler med 56 % av stemmene.Will Weissert, AP (7. november 2012): Tea party darling Cruz wins Texas' US Senate race. Albany Times Union.

Cruz ble tatt i ed som senator 3. januar 2013, og gjorde seg fort bemerket i Senatet. I en artikkel i The New York Times måneden etter ble han kalt «Washingtons nye ‘bad boy’», hvor han også ble kritisert av de republikanske senatorene Lindsey Graham og John McCain for sine spørsmål til Chuck Hagel i en senatshøring. Samtidig fikk han støtte av blant annet tidligere senator Jim DeMint.Jonathan Weisman (15. februar 2013): Texas Senator Goes on Attack and Raises Bipartisan Hackles. The New York Times 24. september holdt han en 21 timer og 19 minutter lang tale i Senatet hvor temaet var motstanden mot den nye helseloven. Talen, som ikke var en filibuster, er den fjerde lengste i Senatets historie.Jonathan Weisman (25. september 2013): After 21-Hour Cruz Speech, Senate Votes to Take Up Budget. The New York Times

 Presidentkandidat 
Ted Cruz annonserte 23. mars 2015 at han ønsket å bli republikanernes kandidat til presidentvalget i 2016,Alan Yuhas (23. mars 2015): Ted Cruz calls on 'courageous conservatives' to rise up as he announces presidential run. The Guardian men han trakk seg etter å ha blitt slått av Donald Trump i nominasjonsvalget i Indiana i mai 2016.

 Referanser 

 Eksterne lenker 





Kategori:Senatorer fra Texas
Kategori:Advokater fra USA
Kategori:Alumni fra Harvard Law
Kategori:Alumni fra Princeton University
Kategori:Personer fra USA av cubansk opphav
Kategori:Personer fra USA født i Canada
Kategori:Personer fra Houston
Kategori:Stormingen av den amerikanske kongressen 2021